ก.ล.ต.จ่อคลอดเกณฑ์ SMEs-สตาร์ทอัพระดมทุน Q1/63 ตลาดรองรอความชัดเจนตลท.
ก.ล.ต.จ่อคลอดเกณฑ์ SMEs-สตาร์ทอัพระดมทุน Q1/63 ตลาดรองรอความชัดเจนตลท.
ก.ล.ต.จ่อคลอดเกณฑ์ SMEs-สตาร์ทอัพระดมทุน Q1/63 ตลาดรองรอความชัดเจนตลท.
22 ม.ค. 2563

นางสาวรื่นวดี สุวรรณมงคล เลขาธิการ ก.ล.ต. เปิดเผยว่า จากผลการประชุมคณะกรรมการกำกับตลาดทุน (ก.ต.ท.) ครั้งที่ 1/63 มีมติกำหนดแนวทางการกำกับดูแลเปิดให้ผู้ประกอบการขนาดกลางและขนาดย่อม (SMEs) และสตาร์ทอัพ สามารถเข้าระดมทุนผ่านเครื่องมือในตลาดทุน โดยในส่วนการระดมทุนตลาดแรก ก.ล.ต.คาดว่าจะสามารถประกาศหลักเกณฑ์อย่างเป็นทางการก่อนจะเริ่มบังคับใช้ได้ภายในไตรมาสแรกของปีนี้
ส่วนแนวทางการจัดตั้งตลาดรองในการซื้อขายหลักทรัพย์ของ SMEs และสตาร์ทอัพ อยู่ระหว่างรอความชัดเจนข้อสรุปจากทางตลาดหลักทรัพย์แห่งงประเทศไทย (ตลท.)
สำหรับหลักเกณฑ์กำกับดูแลในตลาดแรก เพื่อลดต้นทุนและค่าใช้จ่าย ได้กำหนดให้บริษัทไม่ต้องขออนุญาต แต่ให้เปิดเผยข้อมูลสำคัญ ช่วยให้มีความสะดวกและรวดเร็วในการดำเนินงาน ผ่อนปรนการเปิดเผยข้อมูลงบการเงิน และไม่ต้องจ้างที่ปรึกษาทางการเงิน (FA)
ด้านแนวทางของมาตรการเพื่อคุ้มครองผู้ลงทุน โดยจำกัดประเภทผู้ลงทุน มุ่งเน้นผู้ที่มีความรู้ มีประสบการณ์ มีทรัพย์สินเพียงพอสามารถรองรับความเสี่ยงได้ ทั้งนี้ ผู้ลงทุนรายย่อยที่ต้องการเข้ามาลงทุนใน บจก.จะกำหนดไว้ไม่เกิน 10 ราย และการลงทุนใน บมจ.ไม่เกิน 50 ราย หรือ วงเงินระดมทุนทั้งหมดสัดส่วนรายย่อยไม่เกิน 20 ล้านบาท